OpenLLM-France/wikimedia huggingface dataset:
# Ebaporita

| Ebaporita | Ebaporita | Ebaporita | Mineral infotaula irakurtzeko era |
| Arroka sedimentarioa ||||
Ebaporita arroka sedimentario ez detritikoa da, prezipitazio kimikoz eratzen baita. Horregatik mineral mota bakarrekoak izaten dira normalean.

## Sorrera

Aintzira eta kostaldeko itsasertzetan sortzen dira, disolbaturiko mineral kontzentrazio handiak dakarren kristalizazioz. Horretarako uraren saturazio maila handia izan behar da, eta lurrunketak azkartu egiten du prozesua. Horrela beraz, klima bero eta lehorretan oso ohikoak izaten dira ebaporitak, Itsaso Hilean kasu. Erliebe endorreikoetan agertzen dira normalean.

## Erabilera

Gizakiak aprobetxamendu ekonomikorako interesgarria kontsideratzen badu artifizialki eragiten du ebaporitaren sorrera. Adibide onenak gatzagak dira. Ur gesala plaka lauetan ezartzen da eta eguzkiak berotu ondoren ura lurrundu egiten da, prezipitarturiko gatza lortu ahal izateko. Euskal Herrian hainbat gatzaga ditugu, ezagunena Gesaltza Añana da. Leintz Gatzagan bestela egiten zen, ur gesalez dorlak (lapikoak) betetzen ziren eta ondoren sutan jarri, ura lurrundu zedin.

## Motak

Osagai nagusia duten mineralaren arabera izendatzen dira eta Hiru multzo nagusi bereizten dira:
* Karbonatoak: kaltzita (CaCO$_3$), dolomita (CaMg(CO$_3$)$_2$) eta magnesita (MgCO$_3$)dira. Uraren bolumena erdira jeisten denean hasten da prezipitatzen.
* Sulfatoak: igeltsua (CaSO$_4$*2H$_2$0) eta anhidrita (CaSO$_4$) eta kieserita (MgSO$_4$*2H$_2$0) besteak beste. Uraren bolumena bosten batetara jeistean hasten da prezipitatzen.
* Kloruroak: halita (NaCl, gatz arrunta) eta silbita (KCl) adibidez. Uraren bolumena hamarren batetara jeistean hasten da prezipitatzen.

## Iruditegiak

* kaltzita.
* dolomita.
* magnesita.
* igeltsua.
* anhidrita.
* halita.
* silbita.

## Kanpo estekak

* Datuak: Q491689
* Multimedia: Evaporite / Q491689
# Ebanjelizazio

Ebanjelizazioa Ebanjelioa eta hedaduraz kristau erlijioa aldarrikatu eta zabaltzeko jardueren multzoa da, hala nola predikazioa bera, katekesia eta kristauen ekintzen multzoa. Ebanjelizazioa kristauen zeregin nagusietako bat da, Ebanjelioan bertan adierazten denez. Kristautasunetik kanpo, ordea, ebanjelizazioa kristau proselistismoa besterik ez da.

## Kanpo estekak

* Datuak: Q373069
* ↑ 1975 urteko Evangelii nuntiandi aldarrikapen apostolikoak baieztatu zuen bezala.
* ↑ Mate0, 28, 19-20
# Ebano

Ebanoa zur gogor leun astuna da. Orokorrean Ebenazeoen familiako eta Dyospyros generoko zuhaitzetatik ateratzen da. Zuhaitz hau hostoiraunkorra, sendoa eta luzea, sexu bakarreko loreak eta hosto txandakatuak da. 1,069 gr/cm$^3$-ko dentsitatea du eta uretan hondoratu egiten da) eta kolore beltzekoa izaten du, oso preziatua. Altzarigintzan asko erabiltzen da, leihoetako eta ateetako zureriak, labana-kirtenak eta musika-tresnetako piezak egiteko, batez ere. Badira ebanoaren generoko 300 bat zuhaitz mota. Ezagunenak Diospyros ebenum, Indiakoa eta Sri Lankakoa, eta Diospyros dendro, Afrikako mendebaldekoa, dira. Ebano deritze, halaber, zur iluneko beste zuhaitz batuei ere, nahiz eta izan Dyospyros generokoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q156005
* Multimedia: Ebony / Q156005
# Ebano (udalerria)

Ebano Mexikoko udalerri bat da. San Luis Potosí estatuan kokatua dago. 2010ean 41.529 biztanle zituen 698,79 km²ko azaleran. Herriburua [[Ebano (Ebano)|Ebano]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3849175
* Multimedia: El Ébano Municipality / Q3849175
# Ebano berde

Ebano berdea (Jacaranda acutifolia) Bignoniaceae familiako zuhaitz subtropikala eta toki askotan zuhaitz apaingarri gisa landatua bere lore bioleta ikusgarri eta iraunkorrengatik. Aimé Bonplandek 1808an deskribatuta, Hego Amerikan jatorria du.

## Erreferentziak

* ↑ Euskalterm: [Kontsulta-fitxak] [2002]

## Kanpo estekak

* Datuak: Q3157066
* Multimedia: Jacaranda acutifolia / Q3157066
* Espezieak: Jacaranda acutifolia
# Ebaporimetro

Ebaporimetroa, atmometro gisa ere ezagutzen dena, meteorologian erabiltzen den tresna da, denbora-bitarte batean atmosferara lurrundutako ur-kopurua neurtzeko. Ura lurruntzeko aukera ematen duen euskarri porotsu baten bidez kanpotik konektatutako ur-tanga bat duen gailu bat da, Bustitako gainazalak esferek, zilindroek, portzelanazko plaka porotsuek edo iragazki paperezko zirrindolek osatzen dituzte, beti bustita mantenduz.

## Motak

| Bellani ebaporimetroa | Piche ebaporimetroa | Wild ebaporimetroa |

## Erabilpena

Tresna honek lurrunketa-tasa airean ezagutu eta landareen ebapotranspirazioa kalkulatzeko aukera ematen du. Ebaporimetroaren bidez eta lurraren hezetasunaren edukia ezagutzeko lisimetroa erabiliz, nekazariek laboreetan lurzoruaren beharrak zehazten dituzte. Tresna oztopo eta baserriko eraikinetatik kanpo jarri behar da kaltetutako eremuak behar bezala aztertzeko.

## Kanpo estekak

* Datuak: Q255992
* Multimedia: Evaporimeters / Q255992
# Erasoa Mexikoko enbaxada Ekuadorren

Mexikok Ekuadorren duen enbaxadaren aurkako erasoa 2024ko apirilaren 5ean gertatu zen, Ekuadorko indar polizial eta militarrak Quitoko enbaxada mexikarrean bortizki sartu zirenean.

## Gertaera

Ekuadorko poliziez zein militarrez osatutako eta antolatutako talde kriminalen aurka ekiteko Segurtasun Blokeak operazio berezia gauzatu zuen Mexikok herrialdean zuen enbaxadan. Poliziak Mexikok Quiton duen eraikinera sartu ziren, indarrez, goizaldean —han oraindik gaueko ordu txikiak zirela— , eta Ekuadorko presidenteorde ohi Jorge Glas (2013-2018) atxilotu dute. Mexikok Glasi babes politikoa eman zion eta enbaxadan zegoen gotorturik. Presidenteorde ohiaren espetxeratzeak ez zituen soilik hautsak harrotu Glasen iraganagatik edota Mexikok hartutako erabaki baten aurka ekin zuelako Ekuadorrek; baizik eta, Vienako Hitzarmena urratu zutelako.
Glasen atxiloketak garrantzia berezia zuen Ekuadorko Gobernuarentzako. Gabriel Noboa presidentea ustelkeriaren aurkako politikak hitzemanez aurkeztu zen hauteskundeetara; hark iritzi zionez, Ekuadorko aurreko gobernuak «ustelkeriaz lepo» zeuden. Glas ere ustelkeria sistema horren barruan dagoela dio egungo gobernuak. Diru publikoa bidegabe erabili izana leporatzen diote Glasi "Berreraikitze" izeneko kasuan. Bertan, 2016an Ekuadorko Manabi probintzia txikitu zuen lurrikararen osteko lanetan ustelkeria kasuak egon zirela ondorioztatu zen.
Ekuadorrek Mexikoren jarrera arbuiatu zuen, eta adierazi ezein gaizkile ezin dela hartu «politika arrazoiengatik pertsegitua izandakotzat». Are gehiago, Ekuadorko presidentetzak Segurtasun Blokearen ekintza defendatu zuen Glas, «kondenaturik» baitzegoen eta haren aurkako «atzemate agindua» indarrean baitzegoen.
Enbaxadara sartzeko arrazoiak arrazoi, Mexikok ez zituen Quitoren azalpenak onartu eta «edozein harreman diplomatiko lehenbailehen» moztea erabaki zuen herrialdeko presidente Andrés Manuel López Obradorrek.

## Erreferentziak

* 1 2 3 4 «Mexikoren enbaxadara sartu dira indarrez Ekuadorko segurtasun indarrak, eta krisi diplomatikoa sortu dute» Berria 2024-04-06 CC BY-SA 4.0 lizentziapean.

## Kanpo estekak

* Datuak: Q125357728
* Multimedia: Assault on the Mexican embassy in Ecuador / Q125357728
# Eraso suizida

Eraso suizida erasogileak erasoa gauzatu aurretik kasik ziurtasun osoz hil egingo dela dakien eraso mota da. Maiz, atentatu suizida izendapenaz ere deituak dira. Eraso mota hauek gehienetan politika edo erlijio motibazioaren eraginpean dauden pertsonek burutu ohi dituzte, batzutan baita bi motibazioen eraginpean daudenak ere, horrek beren erasoak burutzeko edonork dituen berezko biziraupen joerak gainditzea bultzarazten die (pertsona hauek sarritan beste batzuek aurrez mentalki manipulatuak izan dira). Beste kasu batzutan, gaixotasun mentalak edo egoera pertsonalaren ondorioz eragindako depresioen eraginpean dauden erasogileen kasuak ere ematen dira, bai eta gainontzeko gizakiak edo gizartea beren bizitzako egoerez erruduntzen dituzten pertsonak ere, hortik gainontzekoei kalte egiteko joera.

## Kanpo estekak

* Datuak: Q217327
* Multimedia: Suicide terrorism / Q217327
# Erasoaldi

Erasoaldi edo ofentsiba armadaren eraso-mugimendu iraunkor eta koordinatua da, etsaia suntsitzeko asmoz egiten dena. Batzuetan inbasio terminoa erabiltzen dute edo, modu orokorrean, erasoa. Helburu estrategiko edo taktikoak izan ditzake.

## Erreferentziak

* ↑ Harluxet Hiztegi Entziklopedikoa. Ofentsiba. .

## Kanpo estekak

* Datuak: Q2001676
# Eraspen

Eraspena edo jaiera jainko edo izaera sakratua duen zerbaitengan pertsona batek sentitzen duen gurtza eta begirunea da, gehienetan jaurespenaren eta beste gurtzapen-ekintzen bitartez adierazten dena.

## Kanpo estekak

* Datuak: Q11572062
* Multimedia: Devotion / Q11572062
# Eraso profilaktiko

Eraso profilaktikoa koitoan zehar —edo sarpena baino ia lehenago— preserbatiboa ateratzeko sexu-erasoa da, beste aldearen oniritzirik gabe. Sexu-abusu mota bat da, eta ez dago guztiz tipifikatuta estatu askotan, eta ez da ohikoa kondena-epai judizialetan.
Jasotzen duen pertsonarekiko eraso fisikoa eta engainu psikologikoa ez ezik, sexu-transmisiozko gaixotasunetan (STG) eta nahigabeko haurdunaldian ere pairatu dezake biktimak. Gainera, emakumearen antisorgailuak kontrolatzeko sabotaje-modutzat hartzen da, eta, beraz, oso praktika misoginoa da, etxeko indarkerian eragin nabarmena duena.
Terminoa neologismo bat da, ingelesezko stealthing kontzeptuan oinarritua. Kontzeptu hori Alexandra Brodsky eskubide zibiletako abokatu estatubatuarrak deskribatu zuen lehen aldiz 2017an, eta bortxaketatzat jo zuen, eta halaxe hartu zuten EEko estatu batzuek. AEB artikuluaren eragin sozialaren ondoren.

## Erreferentziak

* ↑ (Katalanez) 324cat. (2020-10-07). «Demanen quatre anys de presó per treure's el condó i no aturar-se quan l'hi va exigir» CCMA (Noiz kontsultatua: 2021-07-14).
* ↑ Fanghanel et al. Fiddler, 69 orr. .
* 1 2 Fanghanel et al. Fiddler, 310 orr. .
* ↑ (Katalanez) Adolescents.cat. «Què és l'«stealthing», la pràctica de qui tothom parla? | Adolescents.cat» www.adolescents.cat (Noiz kontsultatua: 2021-07-14).
* ↑ (Ingelesez) «What Is Stealthing? Secretly Removing a Condom During Sex Is Sexual Assault» www.vice.com (Noiz kontsultatua: 2021-07-14).
* ↑ Brown 2019, 25 orr. .
* ↑ Kirsh 2019, 62 orr. .
* ↑ (Ingelesez) Brodsky, Alexandra. (2017). 'Rape-Adjacent': Imagining Legal Responses to Nonconsensual Condom Removal. (Noiz kontsultatua: 2021-07-14).

## Bibliografia

* Brown, Jenny. (2019). Without apology : the abortion struggle now. ISBN 978-1-78873-584-1. PMC 1081357353. (Noiz kontsultatua: 2021-07-14).
* Kirsh, Steven J.. (2019). Parenting in the zombie apocalypse : the psychology of raising children in a time of horror. ISBN 978-1-4766-7388-2. PMC 1080429912. (Noiz kontsultatua: 2021-07-14).
* Fanghanel, Alexandra. (2020). Sex and Crime. (1st. argitaraldia) ISBN 978-1-5297-5227-4. PMC 1232715976. (Noiz kontsultatua: 2021-07-14).
* Datuak: Q29582627
# Erath (Louisiana)

Erath Louisianaeko herri bat da. Vermilion parrokian kokatua dago. 2010ean 2.114 biztanle zituen, 4,55 kilometro koadrotan banatuta.

## Ikus, gainera

* Vermilion parrokia

## Kanpo estekak

* Datuak: Q2948360
* Multimedia: Erath, Louisiana / Q2948360
# Erasote

Erasote Leitzako (Nafarroa Garaia) herrigunearen ingurualdean dagoen bost auzoetakoa da, baserri eremukoa.

## Ikus, gainera

* Leitzaldea

## Kanpo estekak

* Datuak: Q12256957
# Erasure

Erasure Londresen 1985an sortutako Ingalaterrako pop musika taldea da. Lehendabiziko osakideak Andy Bell (ahotsa eta teklatua), Vince Clarke (gitarra eta ahots laguntzailea). New Wave mugimenduko ikurra, kritika zein salmenten aldetik 1980ko hamarkadako talderik arrakastatsuenetakoa izan zen, eta eragin handia izan zuen etortzekoak ziren taldeengan.
Horrez geroztik, berriz, taldekideek bere kabuz jarraitzea hobetsi dute, eta Erasure proiektua geldo dago.

## Diskografia

* Wonderland - 1986
* The Circus - 1987
* The Two-Ring Circus - 1987
* The Innocents - 1988
* Crackers International (EP) - 1988
* Wild ! - 1989
* Chorus - 1991
* Abba-Esque (EP) - 1992
* Pop ! The First 20 Hits - 1992
* I Say I Say I Say - 1994
* Erasure - 1995
* Cowboy - 1997
* Loveboat - 2000
* Other People's Songs - 2003
* Hits ! The Very Best Of Erasure - 2003
* Nightbird - 2005
* The Erasure Show - 2005
* Union Street - 2006
* Acoustic Live - 2006
* Light At The End Of The World - 2007
* Live At The Royal Albert Hall - 2007
* Pop ! Remixed - 2009
* Total Pop ! The First 40 Hits - 2009
* Tomorrow's World - 2011
* Tomorrow's World Tour (Live at the Roundhouse) - 2011
* Snow Globe - 2013
* The Violet Flame - 2014
* Always - The Very Best of Erasure - 2015
* World Be Gone - 2017
* World Beyond - 2018
* World Be Live - 2018
* The Neon - 2020

## VHS

* Live At The Seaside - 1987
* The Innocents Live - 1989
* Wild ! Live - 1990
* Pop ! The First 20 Hits - 1992
* Abba-Esque - 1992
* The Tank, The Swan & The Balloon - 1993
* Erasure EPK - 1996
* The Tiny Tour - 1998

## DVD

* Sanctuary - The EIS Christmas Concert 2002 - 2003
* Hits ! The Videos - 2003
* The Tank, The Swan & The Balloon - 2004
* Great Hits Live - Live At Greatwoods - 2005
* The Erasure Show - Live In Cologne - 2005
* On The Road To Nashville - 2007
* Live At The Royal Albert Hall - 2008

## Kanpo estekak

* Datuak: Q484885
* Multimedia: Erasure / Q484885
# Erasoa

    Artikulu hau Ramon Casasen margolanari buruzkoa da; beste esanahietarako, ikus «Eraso (argipena)».
Erasoa (katalanez: La càrrega; gaztelaniaz: La carga) edo Barcelona 1902 Ramon Casasek 1899 eta 1902 artean margotutako tamaina handiko margolan bat da. Gaur egun Oloteko Garrotxako museoan ikusgai dago. Eskenak ez du benetako gertakari bat irudikatzen, baina Industria Iraultzan Bartzelonan zegoen giro nahasiaren irudikapen bat da. Casasek 1896ko ekainaren 7an Bartzelonako Canvis Nous kaleko atentatuagatik atxilotutako anarkistengan hartu zuen inspirazioa. Gertakari horiek Montjuiceko prozesuan epaitu ziren.

## Kanpo estekak

* Datuak: Q9019132
* Multimedia: La Carrega / Q9019132
# Orleans (New York)

Orleans Ameriketako Estatu Batuetako inkorporatutako herri bat da. Jefferson konderrian kokatuta dago, New York estatuan. 2.788 biztanle ditu, 77,72 kilometro koadroko azaleran banatuta.

## Ikus, gainera

* Jefferson konderrian

## Kanpo estekak

* Datuak: Q2919118
* Multimedia: Orleans, New York / Q2919118
# Orleans konderria

Orleans konderria honako konderrietako baten izena izan daiteke:
* Orleans konderria (New York)
* Orleans konderria (Vermont)
* Orleans parrokia (Louisiana)
# Orleans udalerria, Winneshiek konderria (Iowa)

Orleans udalerria Ameriketako Estatu Batuetako Iowa estatuko udalerri bat da, Winneshiek konderrian. Azken zentsuaren arabera 248 biztanle zituen.

## Ekonomia

2020ko zentsuaren arabera, Orleans udalerriak 124 etxebizitza zeuden. Per capita diru-sarrerak 43.795 estatubatuar dolar ziren.

## Kanpo estekak

* Datuak: Q9043127
# Orleans (Santa Catarina)

Orleans Brasilgo udalerri bat da, Santa Catarina estatuan kokatua. 23.661 biztanle ditu 548,792 km²ko eremuan.

## Ikus, gainera

* Santa Catarina

## Kanpo estekak

* Datuak: Q1784752
* Multimedia: Orleans / Q1784752
# Orleans konderria (New York)

Orleans konderria (ingelesez: Orleans County) New Yorkko konderri bat da, Ameriketako Estatu Batuetan. Hiriburua Albion da. 2010eko zentsuaren arabera 42.883 biztanle zituen, Orleans kilometro koadroko azaleran.

## Geografia

Orleans konderriak 2.117,11 kilometro koadro ditu. Horietatik 1.103,76 ura dira. Beste 1.013,36 lurra dira. Biztanleria dentsitatea 20,26 da.

## Demografia

2010eko zentsoan bizi ziren 42.883 pertsonetatik 39.415 txuriak edo hispanoak dira. Horietatik hispano edo latino kategorian 1.757 dira. 2.368 beltzak edo afroamerikarrak. 199 amerikar natiboak ziren eta 7 Hawaii edo Pazifikoko irletako natiboak. 173 asiarrak ziren. Bestelako arraza bat kategorian 32 biztanle daude. Bukatzeko euren burua arraza bat baino gehiagotan 689 pertsonek kokatzen zuten.

### Biztanleria piramidea
## Kanpo estekak

* Datuak: Q115125
* Multimedia: Orleans County, New York / Q115125
# Orleans udalerria, Orange konderria (Indiana)

Orleans udalerria Ameriketako Estatu Batuetako Indiana estatuko udalerri bat da, Orange konderrian. Azken zentsuaren arabera 3.640 biztanle zituen, 35.99 milia karratu (93.2 km$^2$) eremuan.

## Ekonomia

2020ko zentsuaren arabera, Orleans udalerriak 1415 etxebizitza zeuden. Per capita diru-sarrerak 25.488 estatubatuar dolar ziren.

## Kanpo estekak

* Datuak: Q7103279
# Orleansko gudua

Orleansko gudua, 463. urtean gertatu zen, Egidio magister militumak zuzendutako Erromatar Inperioko tropen eta Teodoriko II.aren anaia zen Federikok zuzendutako bisigodoen artean.
Egidiori, 461ean Galia iparraldean zatiketa aldarrikatu zuena Maioriano hila izan ondoren, izan ere, bere magister militum kargua kendu zion Rizimerok, baina Italia bere armada boteretsuarekin erasotzearekin mehatxatzen zuen. Rizimerok, ezkutuan, zenbait maniobra egin zituen, eta Egidiori bisigodoek aurre egitea lortu zuen, ziur asko, euren erresuma Loira ibaitik iparraldera hedatzeko aukera ikusi zutena, ordura arte hori baitzen euren erresumaren muga. Borroka, Orleansetik gertu gertatu zen 463an, eta bisigodoak garaituak izan ziren, eta euren buruzagia, Federiko, hila.
Porrot honek, denbora batez, bisigodoek, Galia erdialdeko eskualde honi buruz zuten anbizioa geldiarazi zuen, Adovazerren saxoiek ere mehatxatzen zutena, baina Paulo kondeak eta bretoiek babestua Deolsko gudura arte, 470-471n.

## Guduari buruzko iturriak

Guduaren existentzia, iturri ezberdinek ematen dute.
* Hidazio Adversus Aegidium comitem utriusque militiae, virum, ut fama commendat, Deo bonis operibus complacentem, in Armoricana provincia Fretiricus frater Theuderici regis insurgens, cum his cum quibus fuerat, superatus occiditur. (Kronika, 218). Nabarmendu beharrekoa da, Hidaziok, gudu hau, 461ean kokatzen duela, bere kronikan, 462tik 464rarteko edozein datu falta delarik.
* 511ko Chronica Gallica: Leon I.aren erregealdiaren bosgarren urtean, 461 edo 462an, beraz. Fredericus frater Theuderici regis pugnans cum Francis occiditur iuxta Ligerim.
* Mario de Avenches: Basilio eta Vibianoren kontsultzan, 463an. His consulibus pugna facta est inter Aegidium et Gothos inter Ligerum et Ligericinum iuxta Aurelianis ibique interfectus est Fredericus rex Gothorum.
Amaitzeko, Gregorio Tourskoak (II, 18), franko salioen errege zen Txilderik I.ak, urte horretan Orleansen parte hartu zuen guduei erreferentzia egiten die. Historialari gehienak, Egidiok, bere zerbitzura, frankoen tropak zituenez, Txilderik, erromatar buruzagiaren aliatu edo bazkide bat zenaren ondoriora iritsi dira. Hala ere, ez dago ezer zehatzik, Txilderik bertan egon zela edo halako aliantzarik egon zenik frogatzea ahalbidetzen duenik.

## Kanpo estekak

* Datuak: Q2457256
# Orleans konderria (Vermont)

Orleans konderria (ingelesez: Orleans County) Vermontko konderri bat da, Ameriketako Estatu Batuetan. Hiriburua Newport da. 2010eko zentsuaren arabera 27.231 biztanle zituen, Orleans kilometro koadroko azaleran.

## Geografia

Orleans konderriak 1.867,81 kilometro koadro ditu. Horietatik 72,25 ura dira. Beste 1.795,56 lurra dira. Biztanleria dentsitatea 14,58 da.

## Demografia

2010eko zentsoan bizi ziren 27.231 pertsonetatik 26.444 txuriak edo hispanoak dira. Horietatik hispano edo latino kategorian 305 dira. 152 beltzak edo afroamerikarrak. 116 amerikar natiboak ziren eta 9 Hawaii edo Pazifikoko irletako natiboak. 90 asiarrak ziren. Bestelako arraza bat kategorian 17 biztanle daude. Bukatzeko euren burua arraza bat baino gehiagotan 403 pertsonek kokatzen zuten.

### Biztanleria piramidea
## Kanpo estekak

* Datuak: Q513758
* Multimedia: Orleans County, Vermont / Q513758
# Orleans parrokia (Louisiana)

Orleans parrokia (ingelesez: Orleans Parish) Louisianako parrokia bat da, Ameriketako Estatu Batuetan. Hiriburua New Orleans da. 2010eko zentsuaren arabera 343.829 biztanle zituen, Orleans Parish kilometro koadroko azaleran.

## Geografia

Orleans parrokiak 907,04 kilometro koadro ditu. Horietatik 468,24 ura dira. Beste 438,8 lurra dira. Biztanleria dentsitatea 379,07 da.

## Demografia

2010eko zentsoan bizi ziren 343.829 pertsonetatik 122.821 txuriak edo hispanoak dira. Horietatik hispano edo latino kategorian 18.051 dira. 204.866 beltzak edo afroamerikarrak. 827 amerikar natiboak ziren eta 105 Hawaii edo Pazifikoko irletako natiboak. 9.883 asiarrak ziren. Bestelako arraza bat kategorian 967 biztanle daude. Bukatzeko euren burua arraza bat baino gehiagotan 4.360 pertsonek kokatzen zuten.

### Biztanleria piramidea
## Kanpo estekak

* Datuak: Q486231
* Multimedia: Orleans Parish, Louisiana / Q486231
# Pautovita

Pautovita sulfuro motako minerala da.

## Ezaugarriak

Pautovita sulfuro mineralaren formula kimikoa hau da: ${\ce {CsFe2S3}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Pautovite: Mineral information, data and localities.» www.mindat.org (Noiz kontsultatua: 12-05-2019).
# Pausu (Urruña)

Pausu, maiz Behobia ere deitua (frantsesez Behobie) Lapurdiko Urruña udalerrian dagoen auzo bat da.

## Kokalekua

Bidasoa ibaiaren ertzean dago, Behobiako zubiaren parean, eta Lapurdi eta Gipuzkoako mugan. Berez, Urruñaren lursailetan egon arren herrigunetik oso urruti dago, Hendaiako mugan, eta Bidasoaren beste bazterrean Irungo Behobia auzoa parez-pare duela. Bestalde, auzo honetan Urruña, Hendaia eta Biriatu udalerrietara doazen errepideak elkartzen diren biribilgunea dago.

## Xaia ostatua

Xaia 1920an sortutako taberna da, zubia, frontoia eta bidegorriaren ondoan kokatuta. Azken hamarkada hauetan, erreferentziazko kulturgunea da, euskal kantak konpartitzeko, kontzertuak eta bertzelako ekitaldiak eskaintzeko.
* Pausu auzoaren ikuspegia Behobiako zubitik.

## Ikus gainera

* Behobia, Irun, Gipuzkoa

## Kanpo estekak

* Joseba Aurkenerena: Xaia ostatua, pausuarrak lekuko.
* Datuak: Q25480028